
Projekteerimistingimuste määramine
(Haigla tn 5 parkla projekteerimine detailplaneeringu alusel)

1. ASJAOLUD JA MENETLUSE KÄIK

18.05.2010. a SA Narva Haigla, registrikood 90003217, mille esindajana tegutseb juhatuse liige Olev Silland, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Haigla tn 5 parkla ehitusprojekti koostamiseks detailplaneeringu alusel. Haigla tn 1, 3, 5, 7, 9 maa-ala detailplaneering on kehtestatud Narva Linnavolikogu 25.09.2009. a otsusega nr 124. Haigla tn 5 kinnistu asub muinsuskaitsealal.
2. ÕIGUSLIKUD JÄRELDUSED

2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1 Määrata projekteerimistingimused Haigla tn 5 parkla ehitusprojekti koostamiseks detailplaneeringu alusel järgnevalt:   
	3.1.1. ÜLDANDMED



	3.1.1.1  Taotleja: SA Narva Haigla, registrikood 90003217, Haigla tn 7, 20104 Narva.

	3.1.1.2 Krundi aadress, mille kohta esitatakse taotlus:  Haigla tn 5.
3.1.1.3 Kinnistusraamatu andmed: 
             Katastritunnus: 51105:004:0145, sotsiaalmaa, kinnistu omanik: SA Narva Haigla.

	3.1.1.4  Käesolevad projekteerimistingimused on kehtivad kuni 01.06.2012. a.

	3.1.1.5  Projekteerimistingimuste koostamise alus:     

3.1.1.5.1 Projekteerimistingimuste 18.05.2010. a taotlus nr 930/1-12;
3.1.1.5.2 Ehitusseadus1, Teeseadus1, Narva linna põhimäärus, Narva linna ehitusmäärus;
3.1.1.5.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Haigla tn 5 parkla projekteerimine detailplaneeringu alusel.
	3.3 ÜLDNÕUDED




3.3.1    Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251).
3.3.2    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Teeseadus1;

· Teede- ja sideministri 28.09.1999. a määrus nr 54 “Teeprojekti suhtes esitatavad nõuded”;

-  Majandus-ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

-  Eesti Standard EVS 843:2003 “Linnatänavad”;
-  Narva Linnavolikogu 30.11.2006. a kinnitatud määrus nr 48 „Narva linna ehitusmäärus” jne.
3.3.3    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.4    Projekt peab olema heaks kiidetud kõigil ehitusseadusega ettenähtud juhtudel.
3.3.5    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6    Narva Linnavalitsuse korraldus projekteerimistingimuste kinnitamise kohta, Narva Linnavolikogu otsus detailplaneeringu kehtestamise kohta, kehtestatud detailplaneeringu põhijoonis lisada projekti kausta lisana. 

3.3.7    Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).

3.3.8    Tee-ehitusprojekt koostada vastavalt teeprojekti suhtes esitatavatele nõuetele. 

3.3.9    Esitada Arhitektuuriametile kooskõlastamiseks tee-ehitusprojekt vähemalt kahes identselt komplekteeritud eksemplaris. 

	3.4  ARHITEKTUURSED JA LINNAEHITUSLIKUD TINGIMUSED


3.4.1 Parkla asukoht ja teekate esitada vastavalt kehtestatud Haigla tn 1, 3, 5, 7, 9 maa-ala detailplaneeringule.
3.4.2 Vajadusel kõnni- ja sõiduteede projekteerimine. Kinnistusiseste teede asukohad ja teekatted esitada vastavalt kehtestatud Haigla tn 1, 3, 5, 7, 9 maa-ala detailplaneeringule.

3.4.3 Tagada puuetega inimeste liikumisvõimalused vastavalt Majandus-ja kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.4 Vertikaallahendus: tagada vete äravool teekattelt.
3.4.5 Vajadusel näha ette sademevee kanalisatsioon.

3.4.6 Vajadusel näha ette tänavavalgustus. Esitada valgustimastidele paigaldatavate välisvalgustite näidised (vähemalt 2 varianti) heakskiidu saamiseks.
3.4.7 Muud nõuded: vastavalt Teeseaduses, määrustes ja standardites kehtestatud nõuetele.
3.4.8 Keskkonnakaitsemeetmed: lahendada projekti koosseisus.
3.4.9 Asendiplaanil esitada tabel: „Projekteeritavate ehitiste eksplikatsioon” (nimetus, teekate materjal, ehitisealune pind).

3.4.10 Situatsiooniskeem: kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee.
	3.5  INSENERTEHNILISED ERITINGIMUSED



3.5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.2 Vajadusel esitada projekteeritavate ja ümberpaigutatavate tehnovõrkude ehitusprojektid. Projektid kooskõlastada vastavate võrguvaldajate ja kinnistute omanikega. 
	3.6 KOOSKÕLASTUSED




3.6.1   Ida-Eesti Päästekeskuse Narva Keskkomando.

3.6.2   Muinsuskaitseamet.
3.6.3   Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

	[image: image1.png]



Tarmo Tammiste

Linnapea

Ants Liimets

	
	Linnasekretär

